21. ΝΟΜΟΘΕΤ. ΔΙΑΤΑΓΜΑ υπ’ αριθ. 224 της 14/14 Απρ. 1947 (ΦΕΚ Α΄ 62) Περί τροποποιήσεως των περί του Εθνικού Τυπογραφείου κειμένων διατάξεων. Άρθρ.1-5.(Οργανικαί διατάξεις, ανθ’ ων ήδη προβλέπει ο οργανισμός Υπ. Οικονομικών). Άρθρ.6.-1.Επιτρέπεται η εκποίησης επίπλων, σκευών, μηχανημάτων και παντός είδους υλικού του Εθνικού Τυπογραφείου, πεπαλαιωμένων και ακαταλλήλων προς χρήσιν εν αυτώ, προς τον σκοπόν της δια του προϊόντος της εκποιήσεως τούτων προμηθείας ετέρων ειδών καταλλήλων και χρησίμων δια τας εργασίας του Εθνικού τυπογραφείου ή της εκτελέσεως έργων προς βελτίωσιν των κτιριακών εγκαταστάσεων αυτού. 2.Η κρίσις περί της ακαταλληλότητος των εν τη προηγουμένη παραγράφω αναφερομένων ειδών του Εθνικού Τυπογραφείου, η εκτίμησις των αναγκών τούτου προς προμήθειαν νέων χρησίμων ειδών ή βελτίωσιν των κτιριακών του εγκαταστάσεων κατά τα εν τη αυτή παραγράφω οριζόμενα, καθώς και η διενέργεια της εκποιήσεως των παλαιών και της προμηθείας νέων ειδών ή της εκτελέσεως κτιριακών βελτιώσεων, ανατίθενται εις επιτροπήν συνιστωμένην δι’ αποφάσεως του Υπουργού των Οικονομικών, δημοσιευομένης δια της Εφημερίδος της Κυβερνήσεως. Δι’ ομοίας αποφάσεως καθορίζονται τα της εν γένει αρμοδιότητος και λειτουργίας, της ως άνω Επιτροπής ως και πάσα λεπτομέρεια σχετική προς την εκτέλεσιν του παρόντος άρθρου, επιτρεπομένης και της παρεκκλίσεως από των κειμένων διατάξεων περί εκποιήσεως και προμηθείας ειδών του Δημοσίου και εκτελέσεως έργων αυτού. Σελ. 128(α) Τεύχος 599-Σελ. 26 Άρθρ.7.-Το κατά το άρθρ. 5 του υπ’ αριθ. 1878/44 Νόμου οριζόμενον ποσοστόν υπέρ του Ταμείου Αλληλοβοηθείας Προσωπικού του Εθνικού Τυπογραφείου, επιβάλλεται και επί του αντιτίμου των συνδρομών της Εφημερίδος της Κυβερνήσεως, καθοριζόμενον εκάστοτε δια κοινής αποφάσεως των Υπουργών Οικονομικών και Εθνικής Προνοίας, δημοσιευομένης δια της Εφημερίδος της Κυβερνήσεως. Από της δημοσιεύσεως του παρόντος το δια του ως άνω Νόμου οριζόμενον ποσοστόν εισπράττεται απ’ ευθείας υπό του ως άνω Ταμείου  Αληλοβοηθείας, προκειμένου δε περί των συνδρομητών των Επαρχιών, δια των δημοσίων Ταμείων κατά τα ειδικώτερον δι’ αποφάσεων του Υπουργού των Οικονομικών εκάστοτε οριζόμενα. Άρθρ.8.-(Προσωρινής ισχύος). Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 